Public procurement notice: Contract Notice
Published: 2024-04-23
Region: EL304
Contract type: Services
Procedure: Open procedure
CPV classification: 50117000: Motor vehicle conversion and maintenance services
Estimated value: 254746.54 EUR
Submission deadline: 2024-05-24
Award criteria: price

Technical requirements: Eπαναπροκήρυξη του Aνοικτού Ηλεκτρονικού Διαγωνισμού με τίτλο: “1. Συντήρηση και Επισκευή Μεταφορικών Μέσων 2. Προμήθεια Ανταλλακτικών Οχημάτων”» για την υποομάδα Α3
2.2.4	Καταλληλόλητα άσκησης επαγγελματικής δραστηριότητας 
Οι οικονομικοί φορείς που συμμετέχουν στη διαδικασία σύναψης της παρούσας συμφωνίας-πλαίσιο απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της παρούσας σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά ή εμπορικά μητρώα.
Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο. 
Σε περίπτωση ένωσης οικονομικών φορέων, οι ανωτέρω ελάχιστες απαιτήσεις, θα πρέπει να καλύπτονται από όλα τα μέλη της ένωσης. 
2.2.5	Οικονομική και χρηματοοικονομική επάρκεια 
Δεν εφαρμόζεται στην παρούσα διακήρυξη
2.2.6	Τεχνική και επαγγελματική ικανότητα 
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης , οι οικονομικοί φορείς θα πρέπει:
1.	Κατά τη διάρκεια της τελευταίας διετίας (έτη 2021, 2022) να έχουν εκτελέσει συμβάσεις συναφείς με αντικείμενο προμήθεια ανταλλακτικών και παροχή υπηρεσιών επισκευής, συνολικής αξίας ίσης ή μεγαλύτερης του 100% του ενδεικτικού προϋπολογισμού χωρίς Φ.Π.Α, α) του συνόλου των ανταλλακτικών στη διάρκεια 24 μηνών και β) του συνόλου των υπηρεσιών στη διάρκεια 24 μηνών, της/των ομάδας-υποομάδας/ων για την/τις οποία/ες συμμετέχει, χωρίς το Φ.Π.Α.
2.	Να διαθέτουν συνεργείο για την εκτέλεση όλων των εργασιών που απαιτούνται για την επισκευή των κατηγοριών των οχημάτων και των υπερκατασκευών της/των Ομάδας-Υποομάδας/ων για την/τις οποία/ες συμμετέχουν:
α) με νόμιμη άδεια λειτουργίας,
β) ανάλογα µε το αντικείμενο των επισκευών που γίνονται σ’ αυτό να διαθέτει ελάχιστη ωφέλιμη επιφάνεια σύμφωνα με το άρθρο 13 του Π.Δ 78/88 όπως έχει τροποποιηθεί και ισχύει,
γ) κατάλληλο εξοπλισμό με συσκευές και μηχανήματα σύμφωνα με το άρθρο 14 του Π.Δ. 78/88  όπως έχει τροποποιηθεί και ισχύει,
δ) με εξουσιοδότηση/βεβαίωση από τουλάχιστον δύο κατασκευαστές (ή τους αντιπρόσωπους στην Ελλάδα) των ειδών που ανήκουν στην Ομάδα/Υποομάδα για την οποία υποβάλει προσφορά, ότι μπορεί να επισκευάσει τα εν λόγω είδη (ανάλογα την Ομάδα/Υποομάδα: οχήματα, πλαίσια ή υπερκατασκευές) στο συνεργείο του. Οι εξουσιοδοτήσεις/βεβαιώσεις θα υποβληθούν στην τεχνική προσφορά.
3.   Να διαθέτουν κατ’ ελάχιστον Τεχνικό προσωπικό:
Για την 3η ,  Υποομάδα :  τουλάχιστον 5 ατόμων αποτελούμενο από 1  Μηχανολόγο Μηχανικό,  1 Μηχανοτεχνίτη, 1 Ηλεκτρολόγο, 1 Φανοποιό,1 Ηλεκτροσυγκολλητή.
Για το σκοπό αυτό ο οικονομικός φορέας θα δηλώσει καταρχάς με το Ε.Ε.Ε.Σ. ότι διαθέτει τις ανωτέρω τεχνικές και επαγγελματικές ικανότητες. Στη συνέχεια, μετά την αποστολή της σχετικής πρόσκλησης θα προσκομίσει στην Αναθέτουσα Αρχή τα αποδεικτικά μέσα της παραγράφου 2.2.9.2, στοιχείο Β4 της παρούσας.
Για την κάλυψη των ανωτέρω προϋποθέσεων τεχνικής και επαγγελματικής ικανότητας, ο ενδιαφερόμενος 
οικονομικός φορέας μπορεί να στηριχθεί στις ικανότητες άλλων οικονομικών φορέων σύμφωνα με την παράγραφο 2.2.8.1 «Στήριξη στην ικανότητα τρίτων» της παρούσης.
Επισημαίνεται ότι όσον αφορά στα κριτήρια 2 και 3 οι οικονομικοί φορείς, μπορούν να βασίζονται  στις ικανότητες άλλων φορέων μόνο εάν οι τελευταίοι θα εκτελέσουν τις εργασίες ή τις υπηρεσίες, για τις οποίες απαιτούνται οι συγκεκριμένες ικανότητες.
Σε περίπτωση ένωσης οικονομικών φορέων, οι  παραπάνω  ελάχιστες απαιτήσεις τεχνικής και επαγγελματικής ικανότητας δύναται να καλύπτονται αθροιστικά από όλα τα μέλη της ένωσης .
2.2.7	Πρότυπα διασφάλισης ποιότητας και πρότυπα περιβαλλοντικής διαχείρισης 
Οι οικονομικοί φορείς για την παρούσα διαδικασία σύναψης  σύμβασης  οφείλουν να συμμορφώνονται με:
α. Πιστοποιητικό ISO 9001:2015 ή ισοδύναμο που να καλύπτει το αντικείμενο της παρούσας σύμβασης  και
β. Πιστοποιητικό ISO 14001:2015 ή ισοδύναμο που να καλύπτει το αντικείμενο της παρούσας σύμβασης 
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της τιμής
Υποομάδα Α3: Εργασίες και ανταλλακτικά συντήρησης- επισκευής υπερκατασκευών (όλων των μηχανημάτων έργου  που έχουν υπερκατασκευή) και αυτοσυμπιεζόμενων containers

Eligibility requirements: other